
ОПШТИНА ЦРНА ТРАВА
ИЗБОРНА КОМИСИЈА
Број: 23/2026
Датум: 01.10.2026. године
ЦРНА ТРАВА

З  А  П  И  С  Н  И  К
СА 4. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 01.10.2026. ГОДИНЕ

Седница је почела у 09:00 часова у сали дома културе у Црној Трави.
Седницу је отворио заменик председника Изборне комисије општине Црна Трава, Иван Синадиновић који је констатовао да су на седници Изборне комисије присутни: Предраг Цветковић, члан Изборне комисије, Јована Симовић, члан Изборне комисије, Игор Дојчиновић, члан Изборне комисије, Светлана Костадиновић, заменик члана Изборне комисије, Раде Величковић, члан Изборне комисије, Душица Јањић, заменик члана Изборне комисије, Сашка Младеновић, заменик члана Изборне комисије у проширеном саставу, Бора Дојчиновић, члан изборне комисије у проширеном саставу и Александар Николић, секретар Изборне комисије.

Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је предложио следећи,
                     
Д Н Е В Н И   Р Е Д:

1. Разматрање и одлучивање о предлогу за именовање члана и заменика члана Изборне комисије општине Црна Трава у проширеном саставу, на предлог Руске странке, подносиоца проглашене изборне листе РУСКА СТРАНКА – СРБИЈА У БРИКСУ – СЛОБОДАН НИКОЛИЋ, за избор народних посланика Народне скупштине, расписаним за 25. октобар 2026. године
		Известилац: Александар Николић

2. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.

1. ТАЧКА
Прву тачку дневног реда образложио је Александар Николић који је навео да је дана 17. септембра 2026. године Републичка изборна комисија прогласила изборну листу РУСКА СТРАНКА – СРБИЈА У БРИКСУ – СЛОБОДАН НИКОЛИЋ, која је поднета од стране Руске странке. 

Даље наводи да се и Руска странка определила да Републичкој изборној комисији достави списак овлашћених лица за предлагање чланова и заменика чланова локалних изборних комисија у проширеном саставу и чланова и заменика чланова бирачких одбора у проширеном саставу. 
Дана 29.09.2026. године од стране РИК-а Изборној комисији општине Црна Трава прослеђено је овлашћење Руске странке подносиоца проглашене изборне листе РУСКА СТРАНКА – СРБИЈА У БРИКСУ – СЛОБОДАН НИКОЛИЋ, којим је Света Тошић од стране ове политичке странке овлашћен да у име и за рачун подносиоца проглашене изборне листе предлаже чланове и заменике чланова у проширени састав изборне комисије, предлаже чланове и заменике чланова у проширени састава бирачких одбора и врши измене чланова и заменика чланова бирачких одбора у складу са законом, подноси захтеве за поништај гласања, приговоре и друга правна средства, подноси захтеве за вршење увида у изборни материјал, одређује лица која ће присуствовати примопредаји изборног материјала.  
Дана 30. септембра 2026. године у 10:00 часова, овлашћено лице подносиоца проглашене изборне листе кандидата за народне посланике, поднео је Изборној комисији општине Црна Трава предлог да се за члана Изборне комисије у проширеном саставу именује Србољуб Николић из Црне Траве, ул. Симона Симоновића Монке, бр. 5, а за заменика члана Светлана Тошић из Преслапа, ул. 7. Јули, бр. 31. 
Провером испуњености услова за именовање предложених лица у проширени састав,  Изборна комисија утврдила је да оба предложена лица имају изборно право, нису народни посланици, нити кандидати за народне посланике, те да испуњавају законске услове за именовање.  
С обзиром да су наведена лица именована на предлог подносиоца проглашене изборне листе за избор народних посланика Народне скупштине, то су иста део састава изборне комисије за спровођење избора за народне посланике и као таква могу учествовати у раду и доношењу одлука у погледу оних питања која се тичу избора за народне посланике, одређивања бирачких места, образовања бирачког одбора у сталном саставу и сл. 

Председавајући је отворио расправу.
За реч се нико није јавио.
Пошто у расправи нико није учествовао, иста је закључена и прешло се на гласање.
По извршеном гласању по првој тачки дневног реда константовано је да је 8 (осам) чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Решење о именовању члана и заменика члана Изборне комисије општине Црна Трава у проширеном саставу

2. ТАЧКА
 	У оквиру ове тачке нико се није јављао за реч, па је рад по овој тачки дневног реда закључен.

Седница је завршена у 09:30 часова.

Писани материјал је саставни део овог Записника.

ИЗБОРНА КОМИСИЈА
ОПШТИНЕ ЦРНА ТРАВА

                   СЕКРЕТАР                                                                    ЗАМЕНИК ПРЕДСЕДНИКА
  Александар Николић, дипл.правник                                    Иван Синадиновић, дипл.правник

